હૈદરાબાદઃ આજથી આઇપીએલની દસમી સિઝનનો પ્રારંભ થઈ રહ્યો છે. આ લીગે ભારત અને દુનિયાના ક્રિકેટને ઘણી બધી રીતે બદલી નાખ્યું છે. આઇપીએલની સફળતા બાદ દેશમાં વિવિધ રમતોની છ લીગ શરૂ થઈ છે, જેમાં હોકી ઇન્ડિયા, પ્રો કબડ્ડી લીગ, ઇન્ડિયન સુપર લીગ, ઇન્ડિયન બેડમિન્ટન લીગ અને ઇન્ડિયન પ્રીમિયર ટેનિસ લીગ શરૂ થઈ છે. પહેલી આઇપીએલથી અત્યાર સુધીમાં કુલ ૨૦ સ્ટેડિયમમાં આઇપીએલની મેચ રમાઈ ચૂકી છે. આઇપીએલ બાદ સમગ્ર દુનિયામાં ક્રિકેટની છ લીગ શરૂ થઈ છે. આજથી આઇપીએલની માઇલસ્ટોન સમાન દસમી સિઝનનો પ્રારંભ થઈ રહ્યો છે. આજથી ૪૭ દિવસમાં આઠ ટીમ કુલ ૬૦ મેચ રમશે.